మామగారు (1991 సినిమా)

మామగారు పేరున మరిన్ని వ్యాసములు ఉన్నాయి. మామగారు పేరున బంధు సూచక వ్యాసము కొరకు చూడండి. మామగారు

మామగారు 1991 లో ఎడిటర్ మోహన్ నిర్మాతగా ముత్యాల సుబ్బయ్య దర్శకత్వంలో వచ్చిన తెలుగు చిత్రం. ఇందులో దాసరి నారాయణరావు, వినోద్ కుమార్, యమున ప్రధాన పాత్రల్లో నటించారు. ఈ చిత్రం నాన్ పుడిచా మాపిళ్ళై అనే తమిళ చిత్రానికి రీమేక్.

కథ 
విజయ్ ( వినోద్ కుమార్ ) ఒక గ్రామానికి ప్రెసిడెంటు. అతను సత్తెయ్య ( దాసరి నారాయణరావు ) ను దొంగల దాడి నుండి రక్షించాడు. విజయ్ తన మేనకోడలు రాణి ( ఐశ్వర్య ) ను వివాహం చేసుకోవాలని అతడి తల్లి కాంతమ్మ ( నిర్మలమ్మ ) కోరుకుంటుంది. కానీ తల్లిదండ్రుల కోరికలకు వ్యతిరేకంగా అతడు సత్తెయ్య కుమార్తె లక్ష్మి (యమునా) ని పెళ్ళి చేసుకుంటాడు. తనతో కలిసి జీవించడానికి విజయ్ తన మామను కూడా ఇంటికి తీసుకువస్తాడు. ఈ నిర్ణయాలు విజయ్ కుటుంబాన్ని కించపరచడానికి కుట్ర పన్నిన అతని బావ పోతురాజు (కోట శ్రీనివాసరావు ) కు కోపం కలిగించాయి. ఒక గుంట తవ్వడానికి నాటిన బాంబు పేలుడులో లక్ష్మి అనుకోకుండా మరణిస్తుంది. తన అల్లుడు తన కుమార్తెను మరచిపోలేకపోతున్నాడని సత్తెయ్య బాధపడతాడు. రాణిని వివాహం చేసుకోమని ఒప్పించాడు. రాణి కూడా అతని సరళత, ప్రేమ కారణంగా అతన్ని ఇష్టపడుతుంది. కానీ పోతురాజు ఆ ఇంట్లో తనకు లభిస్తున్న మర్యాద పట్ల సంతోషంగా లేడు. పోతురాజు సత్తెయ్యను స్త్రీలోలుడిగా ఆరోపించడంతో సత్తెయ్యను ఇంటి నుంచి తరిమికొడతారు. విజయ్ చివరకు పోతురాజు యొక్క దుర్మార్గాన్ని తెలుసుకుంటాడు. అయితే సత్తెయ్య అప్పటికే ఆత్మహత్య చేసుకుంటాడు.

నటీనటులు 

 సత్తయ్యగా దాసరి నారాయణరావు
 విజయ్ కుమార్ గా వినోద్ కుమార్
 లక్ష్మిగా యమునా
 రాణిగా ఐశ్వర్య
 విజయ్ అక్కగా అన్నపూర్ణ
 కాంతమ్మగా నిర్మలమ్మ
 పోతురాజుగా కోట శ్రీనివాసరావు
 బిచ్చగాడిగా బాబు మోహన్

పురస్కారాలు
 ఈ సినిమాకు కింది నంది పురస్కారాలు లభించాయి.
 ఉత్తమ నటుడు - దాసరి నారాయణరావు
 ఉత్తమ సహాయ నటుడు - వినోద్ కుమార్
 ఉత్తమ హాస్యనటులు - బాబు మోహన్

మూలాలు 

కోట శ్రీనివాసరావు నటించిన సినిమాలు
దాసరి నారాయణరావు నటించిన సినిమాలు
నిర్మలమ్మ నటించిన సినిమాలు